钦定古今图书集成/历象汇编/历法典/第076卷 > 古今治平略 > 帝王历法
## 钦定古今图书集成/历象汇编/历法典/第076卷 > 古今治平略 > 帝王历法

“历法何昉乎？自伏羲画八卦以象二十四气，炎帝分
八节以纪农功。至黄帝创受《河图》，始设灵台，立天神
地祇物类之官，使羲和”占日，常仪占月，车区占星气，
伶伦造律吕，大挠作甲子，隶首造算数，容成总斯六
术，以考定气运。天以六节，地以五制，司天气者六期
为备，终地纪者五岁为周，五六合者三十岁，七百二
“十气为一纪，六十岁千四百四十气为一周。于是因
五量，治五气，起消息，察发敛，以作调历。”而“是岁己酉
十一月朔旦日南至，而得宝鼎焉。”乃迎日推策，积馀
分以置闰，配甲子而作蔀。于是时惠而辰从，代有专
官，以司其事。少昊时凤鸟氏实为历正焉。颛顼受命，
命“南正重司天，北正黎司地。是岁正”月朔旦立春，五
星会于天历，营室乃建孟春之月为历元。其后二官

谓“日中星鸟，日末星火，宵中星虚，日短星昴”，非轨度
之可见者乎？所谓“以殷仲春，以正仲夏，以殷仲秋，以
正仲冬”，非时序之可推者乎？所谓“期三百六旬有六
日，以闰月定四时成岁”，非其数之可积者乎？帝舜承
之，在璿玑玉衡以齐七政，嗣是夏正建寅，殷正建丑，
周正建子。时夏有昆吾，殷有巫咸，周有史佚，皆能宣
明其事。而《周礼》设官分职，则大司徒以土圭之法，测
土深，正日景，以求地中，司治历之事，占天而主日。太
史氏“尸之，以正岁年叙事焉。”冯相氏掌十有二岁、十
有二月、十有二辰、十日、二十有八星之位，以会天位，
以辨四时之序。盖天行岁历一辰，十有二岁而一周
月，与日会亦月历一辰，十有二月而一周辰，则日月
相会之次也。辰十有二：曰元枵，曰娵訾，曰降娄，曰大
梁，曰实沈，曰鹑首，曰鹑火，曰鹑尾，曰寿星，曰大火，曰
析木，曰星纪，而二十有八星之位，则日月所宿躔舍
焉，故曰：“历者，历也。”历日月星辰之历次，而正其经纪
者也。又《保章氏》志日月星辰之变动，以观天下之迁，
辨其吉凶。夏、商治历之事，不可复详，而以周制推之，
虽三代岁建不同，而要以中星正则天运可求，分至
定则日行可准，振古如兹，莫之有易也。周德既衰，史
不记时，君不告朔，治历之权，不秉于天子。故当其时，
鲁有梓慎，晋有卜偃，郑有子韦，齐有甘德，楚有唐昧，
赵有尹臬，魏有石申，各掌著于天文图验之事。如鲁
哀十年，以建申之月为建亥，而仲尼叹之；周襄王二
十六年闰三月，而《春秋》非之。《左氏》曰：“先王之正时也，
履端于始，举正于中，归馀于终。”“履端于始，序则不愆”；
“与正于中，民则不惑。”“归馀于终，事则不悖。”诚伤之也。
然则《春秋》之于四时，虽无事必书时月。时以纪启闭，
月以纪分至，诚所以正时而作事厚生者也。至于秦
灭六国，兵戎极烦，又升至尊之日浅，未暇修历，而自
以为获水德之瑞，正以十月色尚黑，岂不益谬哉。